เขียนย่อหน้าเกี่ยวกับ ความหมายของหุ้น Super Stock
หุ้น Super Stock เป็นหุ้นที่มีคุณสมบัติที่ต่างจากหุ้นที่เราเห็นทั่ว ๆ ไป หุ้นประเภทนี้ส่วนใหญ่จะเป็นหุ้นอุตสาหกรรมหรือหุ้นเมกาเทรนด์ ที่มีการเติบโตที่รวดเร็วและยาวนานจนโตขึ้นจากจุดเดิมหลายเท่า เงื่อนไขของหุ้น ได้แก่ ผู้ผลิตสินค้าหรือให้บริการที่มักจะถูกใช้โดยคนที่ร่ำรวยขึ้น, บริษัทหต้องเป็นผู้ชนะที่มีส่วนแบ่งทางตลาดสูงกว่าคู่แข่งและโตได้เรื่อย ๆ, มักมีความได้เปรียบในการแข่งขันที่ยั่งยืน, ต้องไม่ถูกทำลายโดยเทคโนโลยีใหม่ ๆ ที่กำลังเกิดขึ้นในปัจจุบัน และราคาของหุ้นต้องไม่แพงเกินไป โดยวัดจากอัตราส่วนมาตรฐาน

บทเรียนจากย่อหน้านี้

หุ้น Super Stock มักจะมีคุณสมบัติที่แตกต่างจากหุ้นทั่วไปก็คือ  มันมักจะอยู่ในอุตสาหกรรมหรือธุรกิจที่กำลังเป็น “เมกาเทรนด์” คือมีการเติบโตที่รวดเร็วและมักจะยาวนานจนโตขึ้นจากจุดเดิมเป็นหลายเท่า ดังนั้น จึงเป็นผู้ผลิตหรือให้บริการสินค้าที่มักจะถูกใช้โดยคนที่อายุน้อยกว่าหรือคนที่กำลังร่ำรวยขึ้นที่จะมีเงินเพิ่มและใช้ผลิตภัณฑ์มากขึ้น นั่นคือเงื่อนไขประการแรก  ข้อที่สองก็คือ บริษัทหรือหุ้นนั้นจะต้องเป็น  “ผู้ชนะ” มีส่วนแบ่งทางตลาดสูงกว่าคู่แข่งและโตไปเรื่อย ๆ  ตามอุตสาหกรรม  ประการที่สามก็คือ  ผู้ชนะนั้นมักจะมี “ความได้เปรียบในการแข่งขันที่ยั่งยืน” เช่นมียี่ห้อสินค้าที่ดีมาก มีต้นทุนที่ต่ำกว่าเนื่องจากมีขนาดที่ใหญ่กว่า มีเครือข่ายหรือ Network ของผู้ใช้ที่มากกว่าคู่แข่งมาก ลูกค้ามีต้นทุนที่จะออกไปใช้บริการของคู่แข่งสูง  หรือเป็นกิจการที่เป็น “ผู้ผูกขาด” โดยธรรมชาติหรือที่ไม่ได้ถูกควบคุมทางด้านราคาจากรัฐมากนัก เป็นต้น

นอกจากนั้น Super Stock จะต้องไม่ถูก Disrupt หรือถูกทำลายโดยเทคโนโลยีใหม่ ๆ ที่กำลังเกิดขึ้นมากในปัจจุบัน และสุดท้ายที่อาจจะสำคัญที่สุดก็คือ ราคาของหุ้นจะต้องไม่แพงเกินไปวัดจากอัตราส่วนมาตรฐานต่าง ๆ เช่นค่า PE เป็นต้น อย่างไรก็ตาม บ่อยครั้ง โดยเฉพาะที่เป็นช่วงเริ่มต้นของการเป็นหุ้น Super Stock ที่กิจการยังไม่ค่อยมีกำไรเพราะยังต้องขยายกิจการอย่างรวดเร็ว การวัดว่าหุ้นถูกหรือแพงจะต้องดูจาก Market Cap. หรือมูลค่าตลาดของหุ้นทั้งหมด ในกรณีแบบนี้ก็จะมีความยากเพิ่มขึ้นโดยเฉพาะในธุรกิจยุคใหม่ที่เป็นดิจิทัลหรือไฮเทคที่ยังไม่มีตัวอย่างจากตลาดอื่นให้เปรียบเทียบ
การวิเคราะห์ทางการเงิน & เศรษฐศาสตร์การเงิน,ความรู้ทางการเงิน